جمال السلامي، مدرب الرجاء البيضاوي عبر عن ارتياحه بالمهمة الجديدة واخا حجم المسؤولية الملقاة على عاتقه. وأكد السلامي ف الندوة الصحافية اليوم الخميس، أنه غادي يدير كل ما ف جهدو مع مساعده يوسف السفري باش يحقق شي حاجة مزيانة للجمهور الرجاوي. السلامي عارف ان هاد المهمة غادي تكون صعيبة، لأن جمهور الرجاء ذواق وغيور على فرقتو “نحن أمام مسؤولية كبيرة ومباريات قوية أهمها الوداد البيضاوي والترجي التونسي واللعابة مستعدون باش يحققوا نتائج ايحابية”. وبخصوص تأثير التزام لاعبي الرجاء مع مباريات بالمنتخب المحلي أو الأول، أكد السلامي أن هاد الشي غادي يطرح مشكل للرجاء، لكن حنا غادي نتعاونو مع وحيد خاليلوزيتش، لي جالسناه البارح وتكلمنا معاه على إمكانيات اللاعب بدر بانون وحنا غادي نسقوا غدا كذلك مع اللعابة دياولنا، لي ف المنتخب الوطني على الاستعدادات الديربي والترجي التونسي. جمال السلامي تكلم كذلك على الانضباط بالفرقة وگال “أنا ما غادي يكون عندي حتا مشكل ربما كان هادشي ف السابق قبل ما نجي. الجميع أبدى استعداده والتزامه باش نرجعو الرجا لسكة الانتصارات والالعاب”. وكشف السلامي عن سعادته بتدريب الرجاء “من بين أهم الطموحات التي كانت لدي هي تدريب فريقي الأم، وتدريب هذا النادي فهو شرف كبير لي”. من جهته أكد يوسف السفري أن هدفه هو إعادة الرجاء إلى وضعه الطبيعي وغادي نخدمو باش نكون في مستوى تطلعات الجمهور والإدارة لي دارت الثقة فينا”. 
السلامي: غادي ندير جهدي ومسؤولية كبيرة قدامي فالديربي.. والترجي والسفري: هدفنا كيفاش نرجعو الرجا لسكة الالقاب